jkorsvik/nowiki_second_scrape_merged huggingface dataset:
Die Presse

Die Presse er en østerriksk liberalkonservativ dagsavis basert i Wien. Avisen utkom første gang 3. juli 1848 og het 1864–1938 «Die Freie Presse». I dag er avisen en del av Styria Medien og har 350 000 lesere daglig.


== Eksterne lenker ==
(de) Offisielt nettsted 
(en) Die Presse – kategori av bilder, video eller lyd på Commons
Kleine Zeitung

Kleine Zeitung er en av Østerrikes største aviser til tross for at den kun utkommer i delstatene Steiermark og Kärnten. I Steiermark og Kärnten er den største avis med cirka 300 000 lesere. Avisen ble grunnlagt i 1904. Redaksjonen ligger i Graz.


== Eksterne lenker ==
Kleine Zeitung
Kronen Zeitung

Kronen Zeitung, alment omtalt som Krone, er en av Østerrikes største aviser. Den preges av enkelt språk og korte artikler. Avisen ble grunnlagt i 1900 og har hovedredaksjon i Wien.


== Referanser ==
Tom Andersen

Tom Andersen (født 2. mai 1936, død 15. mai 2007) var en norsk professor i psykiatri. Hans spesialfelt var familieterapi.
Han ble cand.med. i 1961, tok doktorgrad i 1978 og ble professor i sosialpsykiatri i Tromsø i 1981. Tom Andersen utviklet metoden reflekterende team, som var inspirert av konstruktivisme og samarbeidsorientert, språksystemisk terapi.


== Referanser ==


== Kilder ==
«Tom Andersen til minne (1936 – 2007)», nettsiden til Norsk forening for familieterapi
Reichelt, Sissel: Tom Andersen, Tidsskrift for Norsk psykologforening, Vol 44, nummer 7, 2007, side 939


== Eksterne lenker ==
Artikkel i Store norske leksikon
ASSA ABLOY Opening Solutions

ASSA ABLOY Opening Solutions Norway, tidligere TrioVing, er en produsent av låser og beslag.
Per 2016 oppga selskapet å være Norges største leverandør av låssystemer, beslag, elektromekanisk avlåsning, adgangssystemer, dørautomatikk med mer for sikring og styring av dører, porter og vinduer.


== Historikk ==
Selskapet som etter hvert skiftet navn til TrioVing, ble etablert i Norge i 1864.Pål Mathisen ble ny administrerende direktør for selskapet i 2016. Høsten 2018 skiftet TrioVing navn til ASSA ABLOY Opening Solutions Norway.I 2004 ble TrioVing kjøpt av det svenske konsernet Assa Abloy.
I Norge var det rundt 70 TrioVing Sikkerhetssentre (TVSS) som var sertifiserte forhandlere og installatører av TrioVings produkter.
På 1970-tallet utviklet selskapet et mekanisk nøkkelkort til erstatning for vanlig nøkkel til hotellrom.


== Referanser ==
Kjærlighet er lysets kilde

«Kjærlighet er lysets kilde» er en dansk salme. Teksten ble skrevet av N.F.S. Grundtvig i 1853. Melodien ble skrevet av Ludvig M. Lindeman i 1862. Anders Hovden oversatte den til nynorsk som «Kjærleik, det er ljosens kjelde».


== Publisert ==
Dansk Salmebog som nummer 696
Fest-Psalmer (1863)
Landstads reviderte salmebok (LR) som nummer 206 under «4. søndag etter Kristi åpenbaring»
Norsk Salmebok (NoS) som nummer 233 under «Påske» med tre strofer
Nynorsk salmebok som nummer 166 med tre strofer


== Innspillinger (i utvalg) ==
Halfdan Rode. Utgitt på den akustiske 78-platen Zonophone 72179.


== Kilder ==
Kjærlighet er lysets kilde (Salmebloggen.no)
South China Morning Post

South China Morning Post (kinesisk: 南華早報) er Hongkongs største engelskspråklige dagsavis med et opplag på 103 000 eksemplarer. Man kan også abonnere på nettutgaven.
Avisen ble grunnlagt den 9. januar 1903, og den kom på gaten 6. november 1903.
I desember 2015 ble det offentliggjort at Alibaba-gruppen skulle kjøpe opp aviskonsernet. Ifølge New York Times vil Alibaba-gruppen gjøre mediekonsernet til den største nyhetsorganisasjonen i verden. De nye eierne er åpne på at de vil spre et positivt bilde av Kina.


== Referanser ==


== Eksterne lenker ==
(en) Offisielt nettsted 
(en) South China Morning Post – kategori av bilder, video eller lyd på Commons
Sions vekter hever røsten

«Sions vekter hever røsten» er en tysk salme, skrevet av Philipp Nicolai i 1599. Tysk originaltittel er «Wachet auf, ruft uns die Stimme». Elias Blix har oversatt den til nynorsk.


== Publisert ==
Landstads kirkesalmebog som nr. 571
Landstads reviderte salmebok (LR) som nummer 646 under «25. søndag etter trefoldighet»
Norsk salmebok (NoS) som nummer 253 under «Siste søndag i kirkeåret»
Nokre salmar (fjerde utgåve, 1896) som nummer 139
Nynorsk salmebok som nummer 514 under «25. søndag etter trieining» med tre strofer.


== Innspillinger (i utvalg) ==
Halfdan Rode med orgel (og kor). Innspilt i Kristiania i september 1909. Utgitt på de akustiske 78-platene Gramophone 2-82815, Gramophone 282261 og Gramophone X 1459.


== Salmen som del av andre verk ==
Salmen inngår som del av Gott, der Herr, der Mächtige redet av Georg von Bertouch.


== Kilder ==
Sions vekter hever røsten (Salmebloggen.no)
Jiefang Ribao (Shanghai)

Jiefang Ribao (kinesisk: 解放日报, pinyin: Jiěfàng Rìbào) er presseorgan for det kinesiske kommunistiske parti i Shanghai. Den er dagsavis, og utkommer i Shanghai med et opplag på 700.000 eksemplarer.
Avisen utkom første gang 28. mai 1949 under ledelse av Zhang Chunqiao.


== Eksterne lenker ==
(zh-Hans) Offisielt nettsted 
(en) Jiefang Daily – kategori av bilder, video eller lyd på Commons
Jiefang Ribao

Jiefang Ribao kan være:

Avisen Jiefang Ribao som ble utgitt i Yan'an i Kina fra 1941 til 1947
Avisen Jiefang Ribao, utgitt i Shanghai siden 1949.
Jiefang Ribao (Yan’an)

Jiefang Ribao (kinesisk: 解放日报, pinyin: Jiěfàng Rìbào) var en kommunistisk partiavis utgitt i Yan'an i Kina fra 1941 til 1947. 
Den 25. august 1943 strykket den en berømt lederartikkel: «Uten kommunistpartiet vil det ikke bli noe nytt Kina».
Villa Rietveld-Schröder

Villa Rietveld-Schröder (nederlandsk: Rietveld Schröderhuis) i Utrecht er tegnet av den nederlandske arkitekten Gerrit Rietveld og oppført i 1924 for fru Truus Schröder-Schräder og hennes tre barn. Villaen ble oppført på UNESCOs liste over verdensarven i 2000 .


== Beskrivelse ==
Det var bestemt av fru Schröder at huset så langt som mulig skulle designes uten vegger. Huset er derfor et av de beste eksemplene på De Stijl-arkitektur.
Huset skiller seg radikalt, både interiør- og eksteriørmessig, mot all tidligere arkitektur. Det to etasjers høye huset ble bygget for enden av en husrekke, og gjør ingen forsøk på å passe inn i den omkringliggende bebyggelsen.
Innendørs finnes det ingen statisk inndeling av rom. I stedet finnes det et dynamisk, åpent område, med mulighet for forandring. Underetasjen kan sies å være tradisjonell; omkring en trapp plassert i midten av huset finnes et kjøkken og tre værelser/soverom. Ovenetasjen er innredet til loftstue for å tilgodese bygningsmyndighetene. Den utgjør kun et stort åpent område, i tillegg til et bad og et toalett. Rietveld ville forme andreetasjen, som var fru Schröders, slik at den skulle kunne brukes til hva som helst, og gjøres åpen eller inndelt. Dette ble oppnådd med et system av flyttbare paneler. Når hele området er fullt inndelt, består etasjen av tre soverom, bad og et oppholdsrom. Mellom dette og den helåpne planløsningen finnes en endeløs rekke av varianter, som hver og en skaper egne spesielle muligheter.
Fasaden er en kollasj av plan og linjer. Det ser både ut som de henger sammen og som de glir forbi hverandre. Dette gir mulighet for å ha flere balkonger. På samme måte som Rietvelds rød og blå stol, har hver komponent sin egen form, posisjon og farge. Fargene ble valgt for å forsterke fasadens livlighet; forgrunnen er hvit og skyggene er grå, vinduer og dørkarm er svart, og i tillegg er det en rekke lineære elementer i primærfarger.
Fru Schröder bodde i huset frem til sin død i 1985. Huset ble restaurert av Bertus Mulder og er i dag et museum åpent for allmenheten.
Huset ligger i Utrecht i et område med ordinær lavblokkbebyggelse, inntil en motorvei som ble bygget på 1960-tallet.


== Galleri ==

		
		
		
		
		


== Eksterne lenker ==
(nl) Offisielt nettsted 
(de) Offisielt nettsted 
(en) Offisielt nettsted 
(en) Rietveld Schröder House – kategori av bilder, video eller lyd på Commons 
www.rietveldschroderhuis.nl
Rietveldside i Centraalmuseum.nl
Centraal Museum Utrecht
Verdensarven i Nederland
Galinsky page, with photos
Victor Grignard

François Auguste Victor Grignard (født 6. mai 1871 i Cherbourg, død 13. desember 1935 i Lyon) var en fransk kjemiker. Han ble tildelt Nobelprisen i kjemi i 1912.
Grignards viktigste vitenskapelige arbeid er den såkalte Grignardreaksjonen, som er en matallorganisk reaksjon.


== Referanser ==


== Eksterne lenker ==
(en) Nobelprisen i  kjemi 1912 hos Nobelprize.org
(en) Victor Grignard hos Nobelprize.org i forbindelse med tildelingen av Nobelprisen i kjemi 1912
Paul Sabatier

Paul Sabatier (født  5. november 1854 i Carcassonne, død 14. august 1941 i Toulouse) var en fransk kjemiker. Han ble tildelt nobelprisen i kjemi i 1912 for katalyse i organisk kjemi sammen med Victor Grignard, som fikk den for organiske synteser.


== Liv og virke ==


=== Bakgrunn ===
Etter skilegang opp til det videregåande nivå i hjembyen Carcassonne forberedte han seg til opptaksprøvene ved elitehøyskolene École polytechnique i Paris og École normale supérieure i Toulouse. Sabatier kom inn ved begge, og valge den siste. Han begynte ved École normale supérieure i 1874 og gikk ut i 1877 med beste resultat i klassen.
Etter ett år som fysikklærer i Nîmes ble han assistent for Marcellin Berthelot ved Collège de France i Paris.


=== Kjemiker ===
I sin tidlige forskning beskjeftiget Sabatier seg med svovels og metalliske sulfaters termokjemi, noe som førte til hans doktorgrad. I Toulouse utvidet han sitt forskningsfelt til å omfatte sulfider, klorider, kromater og kobberholdige forbindelser. Han studerte også nitrogenoksider. I 1900 oppdaget han at umettede organiske forbindelser kan oppta hydrogen når de ledes over en nikkelkatalysator. Senere fant han at man med hydrogen og bestemte katalysatorer kan omdanne karbonoksid til metan, nitrobenzen til anilin og aceton til propanol. 
Sabatier er mest kjent for Sabatier-prosessen og sitt verk La Catalyse en Chimie Organique, som utkom i 1913. Han er dessuten kjent for Sabatier-katalyseprinsippet. I Toulouse er Université Paul Sabatier oppkalt etter Sabaiter. 
Han var fra 1928 medlem av Kungliga Vetenskapsakademien samt av Académie des sciences. Han var dessuten tildelt Æreslegionen.


== Referanser ==


== Eksterne lenker ==
(en) Nobelprisen i  kjemi 1912 hos Nobelprize.org
(en) Paul Sabatier hos Nobelprize.org i forbindelse med tildelingen av Nobelprisen i kjemi 1912
University of California, Santa Barbara

University of California, Santa Barbara (UCSB) er et delstatseid universitet i byen Santa Barbara i California, USA. Universitetet ble grunnlagt i 1909 og ble med i University of California-systemet i 1944. UCSB er det tredje eldste universistet i UC-systemet. Det er et av USAs fremste offentlige universiter og regnes blant annet som såkalt Public Ivy. Fem professorer ved universitetet har blitt tildelt nobelpriser siden 1998, inkludert nordmannen Finn Kydland som fikk Sveriges Riksbanks pris i økonomisk vitenskap til minne om Alfred Nobel i 2004.
Et av verdens ledende institutter for teoretisk fysikk er tilknyttet UCSB. Dette ble tidlig på 2000-tallet det første Kavli-instituttet da norsk-amerikaneren Fred Kavli, som bodde i Santa Barbara frem til sin død i 2013, donerte 7.5 millioner dollar til instituttet. Per i dag finnes det 15 Kavli-institutter på ved universister på verdensbasis.
Flere nordmenn har studert ved UCSB, blant annet oljefondsjef Yngve Slyngstad og tidligere utenriksminister Knut Vollebæk. Andre kjente studenter inkluderer nobelprisvinner Carol Greider, skuespillere Michael Douglas og Gwyneth Paltrow, samt musikeren Jack Johnson og Tromsø-spiller Thiago Martins.


== Referanser ==


== Eksterne lenker ==
(en) Offisielt nettsted 
(en) University of California, Santa Barbara – kategori av bilder, video eller lyd på Commons
Alfred Werner

Alfred Werner (født 12. desember 1866, død 15. november 1919) var en sveitsisk kjemiker og professor ved Universitetet i Zürich. Werner mottok Nobelprisen i kjemi i 1913.


== Referanser ==


== Eksterne lenker ==
(en) Nobelprisen i  kjemi 1913 hos Nobelprize.org
(en) Alfred Werner hos Nobelprize.org i forbindelse med tildelingen av Nobelprisen i kjemi 1913
Willem Marinus Dudok

Willem Marinus Dudok, født 6. juli 1884 i Amsterdam, død 6. april 1974 i Hilversum, var en nederlandsk arkitekt. Hans stil er påvirket av Hendrik Petrus Berlage og Amsterdamskolen som oppsto omkring ham. Senere er han også påvirket av Frank Lloyd Wright. Dudok utviklet en personlig stil som var kjennetegnet ved asymmetrisk sammenstilte teglblokker. Dudok var byarkitekt i Hilversum fra 1927. Som hans hovedverk regnes rådhuset i Hilversum (1928–31). Han har også tegnet hovedkontoret for Hoogovens (Corus-konsernet) i Velsen og Erasmushuset i Rotterdam.
Dudok har satt sitt preg på Hilversums byarkitektur. Han har bl.a. tegnet inn smale striper med parker slik at man kan gå fra sentrum av byen gjennom grøntanlegg og til skogene utenfor bebyggelsen.
Per Grieg var begeistret for Dudoks arbeider og Sundt varemagasin var inspirert av «De Bijenkorf» (1930) i Rotterdam.

		


== Referanser ==


== Eksterne lenker ==
(en) Willem Marinus Dudok – kategori av bilder, video eller lyd på Commons 
SNL
Chrystalief

Chrystalief (født 6. april 1975) er en norsk musiker, låtskriver og produsent. Debut-singelen «Papa You Know» ble utgitt i 1999 på indie-labelen Supernova. «Papa You Know» var en mid-tempo-sang med massive falsett-vokal arrangement, synther, gitarer og tekstmessig spirituell tematikk.  Hans andre singel «Fly With The Boys» ble blant annet brukt i den populære serien på TV-Norge, Tufte I.L. Debutalbumet «The O.K. Club» ble utgitt i 2001.
Etter flere års indre stridigheter mellom eierne i Supernova brøt Chrystalief tilsutt med plateselskapet, og fortsatte å jobbe videre med nytt materiale. Singelen «Firebird» og EP-en «King» ble utgitt på hans egen label Rocklegion Music. 


== Utgivelser ==


=== Album ===
The O.K. Club (2001) – som Peter Chrystalief
King (EP) (2007) – som Chrystalief


=== Singler ===
«Papa You Know» (1999)
«Fly With The Boys»
«The Magic Happens...One Time»
«Firebird»


=== Som låtskriver ===
«Shine» – Kristin Frogner
«Friends For Life» – Kristin Frogner


=== Som musiker ===
«S.O.S.» – (som gitarist for bandet Girl Happy)


== Eksterne lenker ==
Hjemmeside
NRK musikk-leksikon
Chrystalief nettmøte Dagbladet
Gutta i gård’n (album)

Gutta i gård'n er et musikkalbum fra 1987 av det trønderske rockebandet Gutta I Gård'n. Albumet er kun utgitt på LP. Mesteparten av låtene var coverlåter eller låter oversatt til trøndersk fra engelsk. Den selvskrevne låta «Trøndermedisin» var innom Norsktoppen.


== Sporliste ==
Side A:

«Rockin' and a Boppin'» (E. Bowers/John Dahl)
«Tilgi mæ, slæpp mæ inn» (H. Rotmo)
«Hunda, unga og hjæmbrygd æplevin» (T. Hall/A. Robertson)
«Night Games» (N. Wilson/B. Mevis)
«Trøndermedisin» (J. Dahl)
«Gutten min» (Trad.)
«På et natt-tog til Trondheim» (J. Dahl)Side B:

«Gutta i gård'n» (B. Ryan/G. Kaspersen)
«Over og over» (T. Tysland)
«I min nye bil (På Festplassen)» (O. Thörnquist/J. Dahl)
«Hvor har jeg sett ham før» (Libertango/F. Dahl/J. Dahl)
«Billy McKansey» (J. Dahl)
«Ring inn» (J. Dahl)
«Solitude» (D. Ellington)


== Medvirkende ==
Gutta I Gård'n:

John Eldor Dahl – Vokal og Gitar.
Åsmund Dretvik – Vokal og Bass.
Trond Flønes – Elpiano og Synthesizer.
Trond Olsen – Trommer.Øvrige Medvirkende:

Lars Lien – String og Kor.
Ove Stokstad – Tenorsax.
Kjell Karlsen – Steelgitar.
Odd Gudheim – Trekkspill.
Fridtjof Rødli – Piano.
Øivind Nilsen – Banjo.Gjesteartist:

Bente Dahl – Vokal.
Erling Schiøtz

Erling Schiøtz (født 17. mai 1881 på Hamar, død 28. november 1947 på Nordstrand) var en norsk lærer og ordfører i Aker kommune i periodene 1930–1931 og 1932–1934. Han representerte Høyre.
Han var sønn av Jonas Schanche Kielland Schiøtz (1841–1901) og Hanna Minde Constance Øvergaard (1846–1911) fra Elverum. Faren var av Schiøtz-slekten og kom fra Stavanger, men var blitt banksjef på Hamar. Storebroren Carl Schiøtz (1877–1938) ble sunnhetslegen som fant opp Oslofrokosten, mens lillebroren Johannes Henrik Schiøtz (1884–1957) ble ekspert på militær historie.
Erling Schiøtz ble cand.philol. i 1907. I 1908 begynte han som lærer ved Nordstrand middelskole (etablert 1889), det som i dag er Nordstrand videregående skole. Samme år (1908) hadde han giftet seg med Agnes Lie-Olsen (1876–1958) fra Tromsø. I 1916 ble han ansatt som lektor i fagene historie og engelsk ved den nyoppussede Christiania Borgerskole. Fra 1931 var han lektor ved Vahl høyere skole i Oslo, og fra 1933 til 1947 inspektør samme sted.Schiøtz var medlem av Aker herredstyre i 11 år, hvorav åtte i formannskapet. Han hadde også styreverv i blant annet A/S Ekebergbanen og Aker kommunale elektrisitetsverk. Erling Schiøtz' vei på Nordstrand er oppkalt etter ham.


== Referanser ==


== Eksterne lenker ==
(no) Bilde av Aker herredsstyre, 1932-34
GEZE

GEZE GmbH er en utvikler og produsent av låssystemer. GEZE sysselsetter om lag 1900 mennesker på sitt hovedkontor i Leonberg og i datterselskaper i Østerrike, Frankrike, Sveits, Storbritannia, Italia, Skandinavia, Benelux, Spania (Iberia), Polen, Kina, De forente arabiske emirater og Sør-Afrika.
Produksjonen er plassert i Leonberg, Boxberg og Tianjin (Kina). Siden grunnleggelsen har selskapet vært familieeid.
GEZEs hovedprodukt er systemer for automatisk lukking av dører og vinduer.


== Eksterne lenker ==
Offisielt nettsted 
(en) GEZE GmbH – kategori av bilder, video eller lyd på Commons
Yongchuan

Yongchuan (kinesisk: 永川区; pinyin: Yǒngchuān Qū) er et bydistrikt i byprovinsen Chongqing i Folkerepublikken Kina.
Det har et areal på 1 573 km². Befolkningen var på 1 033 955 innbyggere i  1999.


== Samferdsel ==


=== Jernbane ===
Chengdu-Chongqing-jernbanen betjener området; den fører fra Chengdu til Chongqing.


== Referanser ==


== Eksterne lenker ==
Informasjonsside (Sister Cities International)
Frederick Soddy

Frederick Soddy (født 2. september 1877 i Eastbourne, East Sussex, død 22. september 1956 i Brighton,  East Sussex) var en britisk radiokjemiker. Han ble tildelt Nobelprisen i kjemi i 1921 for sin forskning på radioaktivt henfall, spesielt teorien om isotoper.
Etter studier ved University College of Wales at Aberystwyth og Merton College i Oxford forsket Soddy i Oxford fra 1898 til 1900. Han flyttet deretter til Montréal hvor han ble demonstratør på McGill University. Ved McGill studerte han radioaktivitet sammen med Ernest Rutherford. De lykkes med å påvise at radioaktivt henfall medfører at ett grunnstoff går over til et annet.
Soddy og William Ramsay påviste i 1903 at alfapartikler fra radiums henfall var heliumkjerner. Dette gjorde de ved å plassere radium i en lufttom glasskolbe og måle sammensetningen av glasskolbens innhold spektroskopisk etter en tid. Målingene viste at glasskolben inneholdt helium.
Fra 1904 til 1914 var Soddy lektor ved University of Glasgow, hvor han påviste at uran henfaller til radium og at radioaktive stoff kunne ha flere isotoper med ulik atommasse. Margaret Todd foreslo navnet isotoper på dette fenomenet. Senere påviste Soddy at også ikke-radioaktive grunnstoff kunne ha flere isotoper. Han påviste også at et atoms atomnummer minsker med to ved alfahenfall og øker med én ved betahenfall. 
Mellom 1914 og 1919 virket han ved University of Aberdeen, deretter ved University of Oxford til 1936. Han gjenoppdaget Descartes' teorem 1936 og publiserte beviset som et dikt.
Soddy ble valgt inn som medlem av Kungliga Vetenskapsakademien i 1919.


== Referanser ==


== Eksterne lenker ==
(en) Nobelprisen i  kjemi 1921 hos Nobelprize.org
(en) Frederick Soddy hos Nobelprize.org i forbindelse med tildelingen av Nobelprisen i kjemi 1921
Pilar Giménez García

Pilar Giménez García (født (29. mai 1982 i Esplugues de Llobregat) er en spansk vokalist kjent under artistnavnet Ailyn.
Hun var vokalist i det norske bandet Sirenia. Hun var først vokalist i en kvinnelig trio ved navn Charm, så prøvde hun seg som soloartist. I 2008 ble hun medlem av Sirenia.
I 2005 deltok hun i den internasjonale konkurransen «Canzoni Dal Mondo», og kom blant de 10 beste, og i 2007 deltok hun i en spanske versjonen av X-Factor.


== Eksterne lenker ==
(en) Offisielt nettsted 
(en) Ailyn – kategori av bilder, video eller lyd på Commons 
(en) Pilar Giménez García på Discogs 
(en) Pilar Giménez García på MusicBrainz 
(en) Pilar Giménez García på Encyclopaedia Metallum 
(en) Pilar Giménez García på AllMusic 
(en) Pilar Giménez García på AllMusic 
Pilar Giménez García på Twitter 
Pilar Giménez García på Facebook 
Pilar Giménez García på Instagram 
Pilar Giménez García på Myspace
Zsolt Korcsmár

Zsolt Korcsmár (født 9. januar 1989) er en ungarsk fotballspiller som spiller for Os Turn Fotball.
Korcsmár spiller midtstopper og spiller også på det Ungarske landslaget. 
Han har tidligere vært kaptein på Ungarns U-21 landslag, og var med å vinne bronse i U-20 VM i 2009. I tillegg til Upjest og Brann har han prøvd seg på et treningsopphold i West Ham United i 2007, men fikk ikke kontrakt.


== Statistikk ==


== Meritter ==
FIFA U-20 World Cup:
Tredjeplass: 2009


== Referanser ==


== Eksterne lenker ==
(en) Zsolt Korcsmár – FIFA 
(en) Zsolt Korcsmár – Transfermarkt 
(en) Zsolt Korcsmár – national-football-teams.com 
(en) Zsolt Korcsmár – WorldFootball.net 
(en) Zsolt Korcsmár – FootballDatabase.eu 
(en) Zsolt Korcsmár – Soccerway 
(en) Zsolt Korcsmár – EU-Football.info 
(en) Zsolt Korcsmár – FBref 
Profil
Mortemia

Mortemia  er et norsk gothic metal-enmannsband etablert i 2009 av Morten Veland.
Bandet er signert med Napalm Records og ga ut debutalbumet Misere Mortem i februar 2010.


== Medlemmer ==
Morten Veland


== Diskografi ==
2010: Misere Mortem


== Se også ==
Tristania
Sirenia


== Eksterne lenker ==
(en) Mortemia på Discogs 
(en) Mortemia på MusicBrainz 
(en) Mortemia på Encyclopaedia Metallum 
(en) Mortemia på Spotify 
(en) Mortemia på MySpace
Brannklassifisering

Brannklassifisering er en bygningsteknisk definisjon som fastslår bygg og bygningsdelers evne til å motstå brann.


== Brannklasser ==
Ved definisjon av brannklasse legges risikoklassifisering til grunn, da byggets anvendelse sammen med dets størrelse og planløsning vil være avgjørende for hvilke konsekvenser en brann kan få. Et bygg kan da gis en brannklasse fra 1 til 4. Brannklasse 1 gjelder bygg med beskjeden konsekvens ved brann, og brannklasse 4 gjelder bygg der en brann vil få meget omfattende konsekvenser for lokalsamfunnet eller miljøet.


== Kriterier ==
Brannmotstanden defineres ut ifra fire kriterier:

R – Bæreevne
E – Integritet
I – Isolasjon
M – Mekanisk motstandVed oppgivelse av kriteriene legges motstandstiden til i antall minutter, og det medtas kun de kriterier som er relevante for bygningsdelen. En brannisolerende vegg har ikke nødvendigvis krav om bæreevne eller mekanisk motstand, og vil typisk kunne oppgis med en brannmotstand på EI 30, som betyr at den er motstandsdyktig mot brann i minimum 30 minutter.


== Branndører ==
Ved klassifisering av branndører benyttes andre prefikser:

A – Ståldør eller dør av annet ikke brennbart materiale
B – Dør produsert i brennbart materiale


== Eksterne lenker ==
§ 7-22 Risikoklasser og brannklasser – Direktoratet for samfunnssikkerhet og beredskap
Fritz Pregl

Fritz Pregl (født 3. september 1869 i Ljubljana, død 13. desember 1930 i Graz) var en slovensk kjemiker fra Østerrike. Han ble tildelt Nobelprisen i kjemi i 1923 for utviklingen av mikroanalyser av organiske substanser.Pregl jobbet først med medisinsk kjemi i Innsbruck og ble professor i 1913 i samme fagfelt ved Karl-Franzens-Universität Graz. Han utviklet metoder som gjorde det mulig  å produsere nøyaktige medisinske kjemiske analyser ved hjelp av små mengder organisk stoff.


== Referanser ==


== Eksterne lenker ==
(en) Nobelprisen i  kjemi 1923 hos Nobelprize.org
(en) Fritz Pregl hos Nobelprize.org i forbindelse med tildelingen av Nobelprisen i kjemi 1923
Richard Adolf Zsigmondy

Richard Adolf Zsigmondy (født 1. april 1865 i Wien, død 23. september 1929 i Göttingen) var en ungarsk-født østerriksk kjemiker. Han ble tildelt Nobelprisen i kjemi i 1925 for sitt arbeid med kolloide løsninger og konstruksjonen av ultramikroskopet.


== Referanser ==


== Eksterne lenker ==
(en) Nobelprisen i  kjemi 1925 hos Nobelprize.org
(en) Richard Adolf Zsigmondy hos Nobelprize.org i forbindelse med tildelingen av Nobelprisen i kjemi 1925